Federer nærmere sin 80. tittel
Sveitseren tok en overlegen seier med settsifrene 6-2, 6-3. Dermed har han vunnet samtlige seks møter med canadiske Raonic. Federer gjør opp om finaleseieren med David Ferrer søndag. Spanjolen valset over Julien Benneteau 6-3, 6-2 i semifinalen. Med finaleseier vil Federer innkassere sin 80. tittel i karrieren. Federer vant kampen etter bare 68 minutter. Han stormet lett til seier i første sett, men fikk det noe tøffere i annetsettet. Til slutt brøt Federer til 5-3 og servet inn avansementet. - Jeg er fornøyd med kampen. Finalen er i morgen (søndag), så jeg vil prøve å gjøre noe av det samme der. Jeg har hatt en hel sesong så langt, og jeg håper å kunne vinne en ny tittel, sa Federer.Han har statistikken klart på sin side innbyrdes med Ferrer. 33-åringen har ikke tapt for spanjolen på 15 kamper. De møttes så nylig som i forrige uke i kvartfinalen i ATP-turneringen i Toronto. Ferrer på sin side jakter sin annen tittel for året og sin 22. triumf i karrieren. Han hadde full kontroll mot Benneteau. - Jeg spilte jevnt hele veien, fikk bruddene og spilte behersket. Jeg gjorde ingen store feil, sa Ferrer.I kvinnefinalen møtes verdensener Serena Williams og Ana Ivanovic. Førstnevnte slo danske Caroline Wozniacki 2-6, 6-2, 6-4 i semifinalen, mens Ivanovic senket Maria Sjarapova i en thrillerkamp. Serberen overvant nervene og beseiret Sjarapova 6-2, 5-7, 7-5. - Det var veldig viktig at jeg fikk tilbake roen i tredje sett. Det var mange følelser i sving. Maria er en kriger og gir aldri opp, men jeg klarte å holde meg rolig, sa Ivanovic. Williams er i Cincinnati-finalen for annet år på rad. I fjor tapte hun for Viktoria Azarenka.
Tennisstjernen Roger Federer opprettholdt sin perfekte statistikk mot Milos Raonic og sikret seg enkelt finalebillett i storturneringen i Cincinnati. finalebillett i storturneringen i Cincinnati.